[{"text_idx": "#000000", "text": "var js, fjs = d.getElementsByTagName(s)[0];\njs = d.createElement(s); js.id = id;"}, {"text_idx": "#000003", "text": "U\u0308leriigilise eriolukorraga seoses avas Tallinna Keskraamatukogu 18. ma\u0308rtsil oma e-raamatukogud ko\u0303igile Eesti elanikele. E-raamatukogusid saavad kasutada ka need, kes elavad va\u0308lismaal vo\u0303i on sinna viiruse to\u0303ttu lo\u0303ksu ja\u0308a\u0308nud."}, {"text_idx": "#000004", "text": "Kuna no\u0303udlus on kasvanud, siis hangib Tallinna Keskraamatukogu e-raamatute litsentse jooksvalt juurde tavalisest suuremal hulgal. E-raamatute hankimist on lubanud erakorraliselt toetada nii Tallinna Linnavalitsus kui Kultuuriministeerium. Ko\u0303ik kohalikud omavalitsused, kelle elanikele on Tallinna linn e-raamatute lugemise vo\u0303imaluse avanud, on oodatud e-raamatute ostmist toetama. Annetusi on oodatud tegema ka ko\u0303ik lugejad, kes soovivad, et e-raamatukogudes oleks laiem valik raamatuid. Annetuse saab mugavalt teha Tallinna linna e-teeninduse keskkonnas. Infot annetuse tegemise kohta saab Keskraamatukogu veebilehelt . Raamatukogule annetajad toetavad u\u0308htlasi Eesti kirjastajaid, kelle va\u0308ljaantud eestikeelseid e-raamatuid ELLUsse ostetakse. E-raamatukogust ELLU leiab lugeja kaasaegseid eestikeelseid e-raamatuid nii kodumaiste kui ka va\u0308lisautorite sulest. E-raamatuid on vo\u0303imalik lugeda nii tavalise arvuti kui ka nutiseadme (tahvelarvuti, nutitelefon) abil. ELLU on kohandatud vaegna\u0308gijatele. E-raamatukogu OverDrive sisaldab inglis- ja venekeelseid e-raamatuid ning audioraamatuid. Raamatuid saab lugeda vo\u0303i kuulata arvutis ning erinevates nutiseadmetes kas veebilehitseja vo\u0303i a\u0308pi kaudu, samuti laadida e-lugeritesse. E-raamatukogust RBdigital saab laenata ja lugeda e-ajakirju inglise, vene ja hiina keeles. Valikus on ka\u0308sito\u0308o\u0308- ja kodukujundus-, samuti hobidega (fotograafia, tehnika jms) seotud ajakirju. Lugeda saab na\u0308iteks ajakirju Newsweek, All About History, Backpacker, Health & Fitness, Lonely Planet Traveller. Laste- ja noorteajakirjadele valikus on na\u0308iteks e-ajakirjad Minecraft World Magazine, How It Works ja Storytime. Artiklitest saab teha va\u0308ljatru\u0308kke. Korraga laenatud e-ajakirjade arv ega nende kontol hoidmise aeg ei ole piiratud. E-ajakirju saab lugeda nii veebilehitsejas kui seadmesse installeeritud RBdigitali rakenduses. E-raamatukogude kasutamiseks registreeri ennast Tallinna Keskraamatukogu lugejaks siin. E-raamatukogudesse OverDrive ja ELLU on sisselogimisel on kasutajatunnusteks isikukood ja Minu ESTERi salaso\u0303na. RBdigitali kasutajakonto saavad luua keskraamatukogu lugejad isikukoodi alusel. Rohkem infot e-raamatukogude kohta leiab Tallinna Keskraamatukogu veebilehelt. Soovitame vaadata ka lugemissoovitusi Tallinna Keskraamatukogu kirjandusblogidest."}, {"text_idx": "#000005", "text": "E-raamatukogud on alati avatud ja viivisevabad. Laena raamat ja muuda oma pa\u0308ev po\u0303nevaks."}, {"text_idx": "#000006", "text": "R755 theme designed by varometro. 54 queries in"}]